**Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”” projekta sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu „**Grozījumi Ministru kabineta 2009.gada 22.decembra noteikumos Nr.1616 „**Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” ” projekts (turpmāk - noteikumu projekts) izstrādāts, saskaņā ar Deklarācijā par Valda Dombrovska vadītā Ministru kabineta iecerēto darbību 7.11.uzdevumā teiktā: „Pilnveidosim pedagogu darba samaksas sistēmu [..] veidojot vienotu finansēšanas sistēmu visiem pamata un vidējās izglītības veidiem”, lai uzlabotu pedagogu darba samaksas principa „Nauda seko skolēnam” īstenošanu. |
| 2. | Pašreizējā situācija un problēmas | Īstenojot pedagogu darba samaksas principu „Nauda seko skolēnam”, konstatēta nepieciešamība precizēt kārtību, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai, jo nepieciešams noteikt normatīvo regulējumu:1) atsevišķu izglītības programmu īstenošanas finansēšanai (sociālā korekcija, neklātiene (tai skaitā - tālmācība), kā arī, ja vispārējās pamatizglītības programmas īsteno slimnīcās, 2) informācijas par skolēnu skaitu iesniegšanai Valsts izglītības informācijas sistēmā (turpmāk – VIIS), lai novērstu neprecizitāti skolēnu kustībā, proti, viens skolēns netiktu uzskaitīts vairākās izglītības iestādēs. Informācijas ievadīšana un iesniegšana VIIS nepieciešama tādēļ, lai samazinātu izglītības iestādēm un novadu/pilsētu pašvaldībām administratīvo slogu un nodrošinātu šādu labas pārvaldības principu ievērošanu – informācijas par izglītojamiem ievadīšanu tikai vienu reizi un ievadītās informācijas atkal izmantošanu;3)precizētu valsts budžeta mērķdotācijas aprēķināšanu attiecībā uz izglītības iestāžu administrāciju un atbalsta personālu;4) nepieciešams precizēt normu par to, kā pašvaldības sagatavo kārtējā gada pārskatu par mērķdotācijas izlietojumu atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai un ievada pārskata datus Valsts kases informācijas sistēmā „Valsts budžeta un pašvaldību budžeta pārskati”.Nepieciešams veikt arī redakcionālus precizējumus.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | 1.Precizēta koeficientu piemērošana sociālās korekcijas un neklātienes (t.sk. - tālmācības izglītības programmu īstenošanai), lai izglītības iestādēm, kuras licencētu šīs programmas, būtu iespēja saņemt valsts budžeta finansējumu. Šobrīd valstī tālmācības programmas tiek īstenotas vienā izglītības iestādē. 2.Precizēti noteikumi par informācijas iesniegšanu VIIS.3.Izglītības programmām ar padziļinātu mācību priekšmeta satura apguvi noteikts, ka koeficientu 1,3 piemēros skolēnu skaitam šajā programmā pamatizglītības pakāpē, kā arī precizēts, ka Izglītības un zinātnes ministrija (turpmāk – IZM) to akceptējot, atzīmēs iesniegtās programmas VIIS līdz attiecīgā gada 7.septembrim.4. Redakcionāli precizēta norma par ilgstoši slimojošajiem skolēniem domātajām vispārējās izglītības programmām, ko īsteno slimnīcās (stacionārajās ārstniecības iestādēs), lai neradītu pārpratumus ar pašvaldību izglītības iestāžu ilgstoši slimojošajiem skolēniem, kuru izglītošanai īstenotajām programmām nav attiecināms koeficients 0,81.5. Precizēta valsts budžeta mērķdotācijas aprēķināšanu attiecībā uz izglītības iestāžu administrāciju un atbalsta personālu, nosakot to ne vairāk kā 15% apmērā.5.Precizēts, ka pašvaldības sagatavo kārtējā gada pārskatu par mērķdotācijas izlietojumu atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai un ievada pārskata datus Valsts kases informācijas sistēmā „Valsts budžeta un pašvaldību budžeta pārskati”. |
| 5. | Projekta izstrādē iesaistītās institūcijas  | Projekts sagatavots, izmantojot IZM izveidotās darba grupas ieteikumus, kā arī IZM speciālistu praktiskā darba pieredzi. Darba grupā strādāja pārstāvji no Latvijas izglītības un zinātnes darbinieku arodbiedrības, pašvaldībām un sabiedriskajām organizācijām. |
| 6. | Iemesli, kādēļ netika nodrošināta sabiedrības līdzdalība | Izstrādātie grozījumi neietekmē finansēšanas principus. Tie tikai precizē spēkā esošo normatīvo regulējumu, lai tiktu nodrošināta saskaņa ar citos normatīvajos aktos noteikto – programmu licencēšanu, informācijas sniegšanu par izglītojamo skaitu. Tādēļ papildus sabiedrības līdzdalība nebija nepieciešama.  |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 2010./2011.mācību gadā valsts budžeta mērķdotāciju pedagogu darba samaksai un valsts sociālās apdrošināšanas obligātajām iemaksām pašvaldību vispārējās pamatizglītības un vispārējās vidējās izglītības iestādēs tika sadalīta 236 691 izglītojamiem, kā arī 38 134 izglītojamiem pirmsskolas izglītības iestādēs. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme  | Tiesiskais regulējums īstenojams esošā valsts budžeta finansējuma ietvaros. |
| 4. | Tiesiskā regulējuma nefinansiālā ietekme | Tiesiskais regulējums nodrošinās informācijas precizitāti par izglītojamo skaitu pašvaldību izglītības iestādēs. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav. |

Anotācijas III, IV, V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija un novadu un republikas pilsētu pašvaldības. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 7. | Cita informācija. | Nav. |

Izglītības un zinātnes ministrs \_\_\_\_\_\_\_\_\_\_\_\_\_ R.Broks

 Vizē:

Valsts sekretārs \_\_\_\_\_\_\_\_\_\_\_\_\_\_\_\_\_ M.Gruškevics

03.08.2011.

848

A.Koleda

67047841, alise.koleda@izm.gov.lv